**คณะสัตวแพทยศาสตร์ มข. จัดโครงการอบรมเชิงปฏิบัติการ “การใช้อัลตร้าซาวด์ในระบบสืบพันธุ์โค”**

 เมื่อวันเสาร์ที่ 18 มกราคม 2563 ที่ผ่านมา ณ ห้องราชสีห์ และคอกสัตว์เลี้ยง คณะสัตวแพทยศาสตร์ มหาวิทยาลัยขอนแก่น นำโดย **ผศ.น.สพ.ชัยวัฒน์ จรัสแสง** พร้อมด้วยคณาจารย์กลุ่มวิชาวิทยาการสืบพันธุ์ สาขาวิชาสัตวแพทยศาสตร์ ได้จัดโครงการอบรมเชิงปฏิบัติการในหัวข้อ **“การใช้อัลตร้าซาวด์ในระบบสืบพันธุ์โค (Ultrasonography in cattle reproduction)”** ขึ้นโดยการจัดอบรมเชิงปฏิบัติการในครั้งนี้มีวัตถุประสงค์เพื่อเป็นการเพิ่มพูนทักษะและการใช้อัลตร้าซาวด์ได้อย่างถูกต้องและมีประสิทธิภาพ รวมทั้งเป็นการยกระดับการวินิจฉัยโรคด้วยภาพทางการแพทย์ และยังเป็นการแลกเปลี่ยนความรู้ ประสบการณ์ในการในการทำงานด้วยอัลตร้าซาวด์ระหว่างวิทยากรและผู้เข้ารับอบรม โดยมีสัตวแพทย์ผู้ปฏิบัติงานด้านสัตว์ใหญ่เข้าร่วมอบรม จำนวน 28 คน ซึ่งการจัดอบรมในครั้งนี้ได้สำเร็จลุล่วงตามเป้าหมายที่ตั้งไว้ทุกประการ